《屏居北郊自秋涉冬绝省人事触绪有感吒之讽吟》
宋代·程公许

南山翠鬅鬙，四荔拱故宅。
采衣侍三寿，教爱如夙昔。
晓然一梦侍，无复万里隔。
了知恩爱缚，障我修行力。
亦尝勤遍参，渐欲空结习。
唐朝念绝攀援，自性非假借。
百千三昧门，惟此一事实。
持我问诸禅，少露真消息。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。